આ હુમલો પિટ્સબર્ગના સ્કિવરેલ હિલ સ્થિત ટ્રી ઑફ લાઇફ સિનગૉગમાં થયો છે. ઘટના બાદ ટ્રમ્પે કહ્યું કે હુમલાખોરને મોતની સજા આપવી જોઈએ. ગોળીબારની ઘટના બાદ શોક પ્રગટ કરવા અમેરિકાનો ધ્વજ અડધી કાઠીએ કરવાનો આદેશ આપવામાં આવ્યો છે. ટ્રમ્પે આદેશ કર્યો છે કે વ્હાઇટ હાઉસ, સાર્વજનિક મેદાનો, સૈન્ય ચોકીઓ, નેવી કેન્દ્રો અને જહાજો પર લગાવેલ અમેરિકાના ઝંડા મૃતકો પ્રત્યે ‘શોક સન્માન’ માં 31 ઓક્ટોબર સુધી અડધી કાઠીએ ફરકાવવામાં આવે.